Sharaf Rashidov koʻchasi (Toshkent)
Sharaf Rashidov koʻchasi – poytaxtning markaziy koʻchalaridan biri. Yunusobod va Yakkasaroy tumani hududida. Koʻcha 2 qismdan iborat. Koʻchaning Yusuf Xos Hojib koʻchasidan Alisher Navoiy koʻchasigacha boʻlgan qismi uzunligi 2 km atrofida. Islom Karimov koʻchasi bilan kesishgan va Matbuotchilar hamda Istiqlol koʻchalari bilan tutashgan. Koʻchaning ikkinchi qismi Abdulla Qodiriy koʻchasi va Kichik halqa yoʻli oraligʻida joylashgan. Uzunligi 1,2 km atrofida. Xurshid koʻchasi bilan kesishgan. 2017-yil 9-oktabrdan boshlab koʻcha qayta ulandi.